Lav et referat af nedenstående tekst:

Tekst:
Hun er ni år gammel, orange og behåret. Aalborgs nyeste abe, Ruti, kommer fra Sosto Zoo i Ungarn og har taget den lange vej fra Østeuropa til Aalborg for at flytte ind i Zoo’s nyrenoverede anlæg til orangutanger. Ruti får i næste uge selskab af endnu en orangutang, nemlig hannen Pal, der kommer fra Madrid Zoo. Det næste stykke tid vil orangutanghuset være lukket, indtil abe-parret har vænnet sig til de nye omgivelser og er klar til at møde gæster. Herunder kan du se orangutangen Ruti i sit nye hjem: Lang vej fra Ungarn Det er ikke ligetil at fragte en ni-årig orangutang fra Ungarn til Aalborg. Derfor har dyrepasseren Kenneth fra Aalborg Zoo været i Sosto Zoo i Ungarn for at lære Ruti at kende og se, hvordan de ungarske dyrepassere arbejder med hende. Herefter er han fulgt med hele vejen på turen fra Ungarn til Aalborg, hvor orangutangen blev transporteret i en transportkasse. Torsdag ankom Ruti til Zoologisk Have i Aalborg, og her blev hun lige så forsigtigt båret ind til orangutanghuset. Det kan ses i videoen herunder: Det er endnu uvist, hvornår orangutanghuset vil åbne for gæster.

Referat:
Aalborg Zoo har fået en ny, energisk beboer. Orangutang-hunnen Ruti er flyttet ind, og i næste uge får hun selskab af orangutang-hannen Pal.